देशले नयाँ प्रधानमन्त्री पाएको छ । नेकपा माओवादी केन्द्रका अध्यक्ष पुष्पकमल दाहाल व्यवस्थापिका–संसद्को ठूलो दल नेपाली कांग्रेसको समर्थनमा प्रधानमन्त्री बनेका छन् । केपी ओली नेतृत्वको अघिल्लो सरकारलाई कांग्रेसबाहेकका सबैजसो दलको समर्थन थियो । नयाँ संविधानअनुसार तीनवटै निर्वाचन गरी नयाँ सरकारलाई सत्ताको साँचो सुम्पेर बिदा हुने उद्घोष गरिरहने ओलीलाई नौ महिनामै हटाइयो ।
